নারায়ণগঞ্জের ৭ খুনের মামলায় র‌্যাবের তিন কর্মকর্তাসহ ১৬ র‌্যাব সদস্যের মৃত্যুদ- এবং ৯ জনের কারাদ-ের সাজা হলেও তাতে বাহিনীর ভাবমর্যাদা ক্ষুণœ হয়নি বলে মনে করেন স্বরাষ্ট্রমন্ত্রী আসাদুজ্জামান খান কামাল। তিনি মনে করেন, চাঞ্চল্যকর এই হত্যাকা-ের তদন্তে সহযোগিতা করে র‌্যাবের ভাবমর্যাদা উজ্জ্বল হয়েছে। ২০০৪ সালে পুলিশের বিশেষ ইউনিট হিসেবে যাত্রা শুরুর পর থেকে বিচারবহির্ভূত হত্যাকা-ের সমালোচনা শুনতে হচ্ছে র‌্যাবকে। এরপর ২০১৪ সালে নারায়ণগঞ্জে কাউন্সিলর নজরুল ইসলামসহ সাতজনকে খুন করে লাশ শীতলক্ষ্যা নদীতে ডুবিয়ে দেয়ায় র‌্যাবের সম্পৃক্ততার অভিযোগ উঠলে দেশজুড়ে তোলপাড় হয়। ওই হত্যামামলার রায়ে গতকাল ইয়াওমুল ইছনাইনিল আযীম (সোমবার) নারায়ণগঞ্জের আদালত র‌্যাব-১১এর তৎকালীন অধিনায়ক তারেক সাঈদ, দুই ক্যাম্প কমান্ডার আরিফ হোসেন ও এমএম রানাসহ বাহিনীর ২৫ সদস্যকে সাজা দেয়। মামলার প্রধান আসামি সাবেক কাউন্সিলর নূর হোসেন অর্থের বিনিময়ে র‌্যাবকে দিয়ে এই হত্যাকা- ঘটিয়েছিলেন বলে মামলায় প্রমাণিত হয়েছে। আলোচিত মামলার রায়ের পর সাংবাদিকরা প্রতিক্রিয়া জানতে চাইলে স্বরাষ্ট্রমন্ত্রী সচিবালয়ে সাংবাদিকদের বলেন, “এ রায়ে প্রমাণ হয়, কেউই আইনের ঊর্ধ্বে নয়।” খুনে র‌্যাবের জড়িত থাকার প্রমাণ মেলায় তা বাহিনীর ভাবমর্যাদার উপর কী প্রভাব ফেলবে- জানতে চাইলে তিনি বলেন, “বাহিনী হিসাবে এ ঘটনায় র‌্যাব দায়ী নয়, কিছু বিপথগামী কর্মকর্তা এ ঘটনা ঘটিয়েছে। “র‌্যাব এ ঘটনা তদন্তে সহযোগিতা করেছে, র‌্যাবের ভাবমর্যাদা আগের চেয়ে অনেক ভালো রয়েছে।” এই রায়ের মধ্য দিয়ে ‘জনগণের ভীতি দূর হবে’ বলে মনে করেন আইনমন্ত্রী আনিসুল হক। “আমার মনে হয়, জনগণ এই রায়ে সন্তুষ্ট হবে এবং এই ঘৃণ্য অপরাধে যে ভীতির সৃষ্টি হয়েছিল, সেই ভীতি দূর হবে।”